บาทเปิด 35.62/63 บาทต่อดอลล่าร์
เงินบาทเปิด 35.62/63 บาทต่อดอลล่าร์ รอติดตามรายงานตัวเลขจ้างงานสหรัฐฯ-สรุปภาวะเศรษฐกิจ เฟดคืนนี้
2 มี.ค. 2559

เงินบาทเปิด 35.62/63 บาทต่อดอลล่าร์ รอติดตามรายงานตัวเลขจ้างงานสหรัฐฯ-สรุปภาวะเศรษฐกิจ เฟดคืนนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.62/63 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 35.63 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากยังไม่มีปัจจัยเด่นๆ ที่จะมีผลต่อทิศทางของค่าเงินมากนัก เป็นเพียงการประกาศตัวเลขเศรษฐกิจของสหรัฐฯ เช่น ตัวเลขการจ้างงานในเดือน ก.พ. และรายงานสรุปภาวะเศรษฐกิจ Beige Book จากธนาคารกลางสหรัฐ (FED)
"วันนี้บาทคงทรงๆ ตัว ยังไม่มีปัจจัยอะไรสำคัญมาก แค่รอดูตัวเลขการจ้างงานของสหรัฐ และรายงาน Beige Book" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.60-35.68 บาท/ดอลลาร์